S-461/2020

Dómur

Mál þetta, sem tekið var til dóms 20. mars síðastliðinn, höfðaði héraðssaksóknari með ákæru 13. febrúar 2020, á hendur X, kt. [...], [...], [...],,,fyrir kynferðislega áreitni, með því að hafa miðvikudaginn 26. júní 2019 í Flugstöð Leifs Eiríkssonar á Keflavíkurflugvelli, komið aftan að A, kt. [...], sem þar var að afgreiða flugfarþega, og tekið um upphandleggi hennar og nuddað þá upp og niður og stuttu síðar slegið hana á rassinn. Telst þetta varða við 199. gr. almennra hegningarlaga nr. 19/1940. Þess er krafist að ákærði verði dæmdur til refsingar og greiðslu alls sakarkostnaðar.“

Í ákæru er tekin upp einkaréttarkrafa A, sem krefst þess að ákærði greiði henni 300.000 krónur með vöxtum samkvæmt 8. gr., sbr. 4. gr. laga nr. 38/2001 um vexti og verðtryggingu frá 26. júní 2019 til þess dags er liðinn var mánuður frá því að krafan var kynnt ákærða, en frá þeim degi með dráttarvöxtum samkvæmt IV. kafla laga nr. 38/2001, sbr. 9. gr. laganna, allt til greiðsludags. Þá krefst réttargæslumaður þóknunar að meðtöldum virðisaukaskatti.

Ákærði játar þá háttsemi sem honum er gefin að sök og viðurkennir bótaskyldu í málinu. Ákærði krefst vægustu refsingar sem lög leyfa og lækkunar á bótakröfu brotaþola. Verjandi ákærða krefst þóknunar sér til handa.

Ákærði hefur fyrir dómi skýlaust játað að hafa framið þá háttsemi sem honum er gefið að sök og lýst er í ákæruskjali héraðssaksóknara. Var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og verjanda hafði verið gefinn kostur á að tjá sig í stuttu máli um lagaatriði og ákvörðun viðurlaga. Þá fjallaði réttargæslumaður brotaþola um bótakröfuna.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um það brot sem honum er gefið að sök og er brotið réttilega heimfært til refsiákvæða í ákæru. Ákærði hefur því unnið sér til refsingar.

Ákærði er fæddur í maí [...] og hefur ekki áður sætt refsingu samkvæmt framlögðu sakavottorði. Samkvæmt framangreindu og með hliðsjón af broti ákærða þykir refsing hans hæfilega ákveðin fangelsi í 30 daga. Fært þykir að binda refsinguna skilorði á þann veg sem í dómsorði greinir.

Sú háttsemi ákærða, sem hann er nú sakfelldur fyrir, fól í sér meingerð gegn brotaþola og verður því fallist á að brotaþoli eigi rétt til miskabóta úr hendi ákærða, sbr. b. lið 1. mgr. 26. gr. skaðabótalaga nr. 93/2003. Þykja miskabætur til brotaþola hæfilega ákveðnar 200.000 krónur með vöxtum eins og greinir í dómsorði.

Samkvæmt 1. mgr. 235. gr. laga nr. 88/2008 um meðferð sakamála ber að dæma ákærða til að greiða sakarkostnað málsins sem er þóknun skipaðs verjanda hans, J-kk-ef A-kk-ef K-kk-ef lögmanns, sem ákvarðast 147.560 krónur að meðtöldum virðisaukaskatti og þóknun réttargæslumanns brotaþola, Á-kvk-ef B-kvk-ef E-kvk-ef lögmanns, sem ákvarðast 105.400 krónur að meðtöldum virðisaukaskatti. Annan sakarkostnað leiddi ekki af rekstri málsins.

J-kk-nf H-kk-nf héraðsdómari kveður upp dóm þennan.

Dómsorð:

Ákærði, X, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

Ákærði greiði brotaþola, A, 200.000 krónur með vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 26. júní 2019 til 19. ágúst 2019, en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Ákærði greiði sakarkostnað málsins, 252.960 krónur, þar með talin málsvarnarlaun skipaðs verjanda hans, J-kk-ef A-kk-ef K-kk-ef lögmanns, 147.560 krónur og þóknun réttargæslumanns brotaþola, Á-kvk-ef B-kvk-ef E-kvk-ef lögmanns, 105.400 krónur.

J-kk-nf H-kk-nf lögmanns, 147.560 krónur og þóknun réttargæslumanns brotaþola, Á-kvk-ef B-kvk-ef E-kvk-ef lögmanns, 105.400 krónur.

J-kk-nf H-kk-nf